རྩོམ་པ་པོ་རྣམས་ཐོག་མར་གསར་རྩོམ་ལ་འཇུག་སྐབས།གཞན་གྱི་བརྩམས་ཆོས་ལ་སློབ་སྦྱོང་མི་བྱེད་ཐབས་མེད་ཡིན་པས།གཞན་གྱི་ཤན་མ་ཞུགས་པའི་རྩོམ་པ་པོ་ཞིག་ཡོད་པར་དཀའ།དོན་གྲུབ་རྒྱལ་ནི་བོད་ཀྱི་དེང་རབས་རྩོམ་རིག་གི་རྨང་གཞི་གདིང་མཁན་གྲས་ཤིག་ཡིན་པ་དང་།བོད་ཀྱི་དེང་རབས་རྩོམ་རིག་འཕེལ་རྒྱས་ལ་མཛད་རྗེས་རླབས་ཆེན་བཞག་ཡོད་པ་དེ་ཀུན་གྱིས་ཁས་ལེན་མོད།འོན་ཏེ་ཁོང་གི་གསར་རྩོམ་གྱི་ལས་ལ་རྩོམ་པ་པོ་སུ་དང་གང་ཞིག་གི་ཤན་ཞུགས་ཐེབས་པར་རིག་གཞུང་ཞིབ་འཇུག་པ་རྣམས་ཀྱིས་དོ་སྣང་བྱས་མི་འདུགབདག་གིས་སྔོན་མའི་དུས་ནས་དོན་གྲུབ་རྒྱལ་གྱི་སྒྲུང་གཏམ་ལ་ཡང་ནས་ཡང་དུ་བལྟས་མྱོང་བ་དང་།རྗེས་སུ་དབྱིན་ཇིའི་རྩོམ་པ་པོ་པཱོ་ལང་ཐེ་ཡི་སྒྲུང་གཏམ་གྲགས་ཅནཅཱན་ཨེརཞེས་པ་དེ་ཞིབ་ཏུ་ལྟ་ཀློག་བྱེད་སྐབས།དོན་གྲུབ་རྒྱལ་གྱི་སྒྲུང་གཏམ་ལཅཱན་ཨེརགྱི་ཤན་ཞུགས་ཐེབས་པའི་ངེས་ཤེས་རགས་པ་ཞིག་ཐོབ་བྱུང་བར་བརྟེན།རང་གི་ངེས་ཟིན་དེ་གཞན་ལ་བརྗོད་འདོད་ཀྱི་འདུན་པ་དྲག་པོ་སྐྱེས་བྱུང་།